**DĖL ROKIŠKIO RAJONO SAVIVALDYBĖS TURTO PERDAVIMO UAB ,,ROKIŠKIO VANDENYS“ VALDYTI, NAUDOTI IR DISPONUOTI JUO PATIKĖJIMO TEISE**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtinto Savivaldybės turto perdavimo valdyti, naudoti ir disponuoti juo patikėjimo teise tvarkos aprašo 12 punktu bei atsižvelgdama į Rokiškio rajono savivaldybės tarybos 2018 m. liepos 27 d. sprendimą Nr. TS-194 „Dėl sutikimo perimti turtą“, Rokiškio rajono savivaldybės taryba  n u s p r e n d ž i a:

1. Perduoti UAB „Rokiškio vandenys“ valdyti, naudoti ir disponuoti patikėjimo teise Rokiškio rajono savivaldybei nuosavybės teise priklausantį ilgalaikį nekilnojamąjį turtą, kitus inžinerinius statinius-inžinerinius įrenginius: rezervuarus c-1, c-2, c-3, sėsdintuvą c-4, dumblo sausinimo aikštelę c-5 (unikalus Nr.7397-7016-9021, nekilnojamojo turto registro Nr. 35/150238) esantį Rokiškio r. sav., Kazliškio sen., Konstantinavos k. Bendra perduodamo turto įsigijimo balansinė vertė rugpjūčio 31 d. – 73490,21 Eur, nusidėvėjimo vertė rugpjūčio 31 d. – 73490,21 Eur, bendra perduodamo turto likutinė vertė rugpjūčio 31 d. – 0,00 Eur. Turtas skirtas tik Savivaldybės funkcijoms – geriamojo vandens tiekimo ir nuotekų tvarkymo organizavimui įgyvendinti.

2. Pritarti Savivaldybės turto patikėjimo sutarčiai (pridedama).

3. Įgalioti Rokiškio rajono savivaldybės merą pasirašyti šio sprendimo 1 punkte nurodyto turto patikėjimo sutartį.

4. Paskelbti šį sprendimą Rokiškio rajono savivaldybės interneto tinklalapyje.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

PRITARTA

Rokiškio rajono savivaldybės tarybos

2019 m. rugsėjo 27 d. sprendimu Nr. TS-

SAVIVALDYBĖS TURTO PATIKĖJIMO SUTARTIS

2019 m. spalio \_\_ d. Nr. \_\_\_\_

Rokiškis

Rokiškio rajono savivaldybė, kodas 188772248, buveinė adresas Respublikos g. 94, Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujama mero, Ramūno Godeliausko, veikiančio pagal Rokiškio rajono savivaldybės tarybos 2019 m. rugsėjo 27 d. sprendimą Nr. TS-\_\_, toliau vadinamas Patikėtoju, ir UAB „Rokiškio vandenys“ kodas 173741535, buveinės adresas: Ežero g. 3, Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujama direktoriaus Leono Butėno, veikiančio pagal bendrovės įstatus, toliau vadinamas Patikėtiniu, vadovaudamiesi Rokiškio rajono savivaldybės tarybos 2019 m. rugsėjo 27 d. sprendimu Nr. TS-\_\_ „Dėl Rokiškio rajono savivaldybės turto perdavimo UAB ,,Rokiškio vandenys“ valdyti, naudoti ir disponuoti juo patikėjimo teise**“**, sudarė šią sutartį:

**I. SUTARTIES DALYKAS**

1. Patikėtojas pagal šią sutartį perduoda Patikėtiniui valdyti, naudoti šios sutarties 3 punkte numatytą savivaldybei nuosavybės teise priklausantį turtą (toliau vadinama – Savivaldybės turtu) ir disponuoti juo, o Patikėtinis perima ir įsipareigoja perduotą Savivaldybės turtą valdyti, naudoti ir disponuoti juo, laikydamasis Lietuvos Respublikos teisės aktų nustatytų reikalavimų pagal perduodamo Savivaldybės turto paskirtį.

2. Perduotas turtas gali būti naudojamas tik Savivaldybės funkcijoms – geriamojo vandens tiekimo ir nuotekų tvarkymo organizavimui įgyvendinti.

3. Šia sutartimi perduodamas ilgalaikis nekilnojamasis Savivaldybės turtas: inžineriniai įrenginiai: rezervuarai c-1, c-2, c-3, sėsdintuvas c-4, dumblo sausinimo aikštelė c-5 (unikalus Nr.7397-7016-9021, nekilnojamojo turto registro Nr. 35/150238). Turto adresas: Rokiškio r. sav., Kazliškio sen., Konstantinavos k. Bendra perduodamo turto įsigijimo balansinė vertė rugpjūčio 31 d. – 73490,21 Eur, nusidėvėjimo vertė rugpjūčio 31 d. – 73490,21 Eur, bendra perduodamo turto likutinė vertė rugpjūčio 31 d. – 0,00 Eur. Turto būklė patenkinama.

4. Ši sutartis yra neatlygintinė.

5. Pasirašant šią sutartį, kartu yra perduodamas turtas ir ši sutartis kartu yra turto perdavimo ir priėmimo aktas.

**II. SUTARTIES TERMINAS**

6. Turto patikėjimo sutartis sudaroma 20 (dvidešimčiai) metų. Patikėjimo sutarties pasibaigimo data laikoma 2039 m. spalio \_\_ d.

**III. ŠALIŲ TEISĖS IR PAREIGOS**

7. Patikėtojas:

7.1. perduotą nekilnojamąjį turtą savo lėšomis per 15 kalendorinių dienų nuo sutarties pasirašymo dienos įstatymų nustatyta tvarka įregistruoja sutartį Nekilnojamojo turto registre; pasibaigus patikėjimo sutarties terminui, išregistruoja sutartį iš Nekilnojamojo turto registro;

7.2. tikrina, ar Patikėtinis naudojasi Savivaldybės turtu tinkamai pagal paskirtį ir sutartį;

7.3. pasibaigus patikėjimo sutarties galiojimo terminui, iš Patikėtinio per 5 kalendorines dienas nuo sutarties pasibaigimo dienos priimti jam grąžinamą Savivaldybės turtą pagal perdavimo ir priėmimo aktą.

8. Patikėtinis:

8.1. moka užmokestį už perduoto Savivaldybės turto eksploatavimą, komunalines ir ryšių paslaugas pagal pasirašytas sutartis su paslaugų teikėjais;

8.3. privalo naudotis Savivaldybės turtu pagal tiesioginę paskirtį ir sutartį, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių reikalavimų;

8.4. privalo sudaryti sąlygas Patikėtojui kontroliuoti, ar perduotas Savivaldybės turtas naudojamas pagal paskirtį ir sutartį;

8.5. daro jam perduoto Savivaldybės turto einamąjį ir kapitalinį remontą;

8.6. privalo atlyginti Patikėtojui nuostolius, jeigu perduotas Savivaldybės turtas dėl neatliktų einamojo ar kapitalinio remonto darbų sugedo ar buvo sugadintas, taip pat nuostolius, atsiradusius dėl žalos, padarytos neapdraustam turtui;

8.7. jeigu šiai patikėjimo sutarčiai pasibaigus nesudaroma nauja patikėjimo sutartis ar ji nutraukiama prieš terminą, privalo grąžinti Savivaldybės turtą Patikėtojui tos būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

8.8. šia sutartimi perduotą Savivaldybės turtą apskaito atskirai nuo Patikėtinio turto ir kitokio patikėjimo teise turimo turto;

8.9. negali šia sutartimi perduoto Savivaldybės turto perduoti kitiems asmenims, jo įkeisti ar kitaip suvaržyti daiktines teises į jį, negali juo garantuoti, laiduoti ar kitokiu būdu užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu.

**IV. SUTARTIES PABAIGA**

9. Ši sutartis pasibaigia Lietuvos Respublikos civilinio kodekso 6.967 straipsnyje nustatytais atvejais.

10. Sutarties termino pabaiga šios sutarties šalių neatleidžia nuo pareigos tinkamai įvykdyti įsipareigojimus, kylančius iš šios sutarties.

11. Ši sutartis gali būti nutraukiama prieš terminą vienašališkai Patikėtojo iniciatyva, jeigu Patikėtinis naudoja Savivaldybės turtą ne pagal paskirtį arba tyčia ar dėl neatsargumo blogina turto būklę.

12. Patikėtojas turi teisę nutraukti sutartį prieš terminą, jeigu Patikėtinis nesudaro sąlygų kontroliuoti, ar perduotas pagal patikėjimo sutartį Savivaldybės turtas naudojamas pagal paskirtį ir sutartį.

13. Patikėtojas gali nutraukti sutartį prieš terminą vienašališkai, jeigu turtas reikalingas Patikėtojui, įspėjęs apie tai raštu prieš du mėnesius.

**V. GINČŲ SPRENDIMAS**

14. Visi ginčai tarp šalių dėl šios sutarties vykdymo sprendžiami konsultacijų ir derybų būdu, vadovaujantis gera valia. Nepavykus pasiekti susitarimo per vieną mėnesį, ginčai, nesutarimai ar reikalavimai, kylantys iš šios sutarties ar su ja susiję, sprendžiami Lietuvos Respublikos įstatymų nustatyta tvarka.

**VI. BAIGIAMOSIOS NUOSTATOS**

15. Patikėtinis, pasirašydamas šią sutartį, pripažįsta, kad jis sutinka su perduodamo turto būkle.

16. Pasirašydami šią sutartį, Patikėtojas perduoda, o Patikėtinis priima 3 punkte nurodytą turtą.

17. Ši sutartis sudaryta 2 egzemplioriais, po vieną Patikėtojui ir Patikėtiniui. Visi sutarties egzemplioriai turi vienodą teisinę galią.

PRIDEDAMA:

1. Rokiškio rajono savivaldybės tarybos 2019 m. rugsėjo 27 d. sprendimo Nr. TS-\_\_ kopija, 1 lapas.

2.Savivaldybės turto kadastro duomenų bylos kopija, 5 lapai.

**VII. ŠALIŲ REKVIZITAI IR PARAŠAI**

Patikėtojas Patikėtinis

|  |
| --- |
| Rokiškio rajono savivaldybė UAB ,,Rokiškio vandenys“ |
| Respublikos g. 94, LT-42136 Rokiškis Ežero g. 3, Rokiškis |
| Kodas 188772248 Kodas 173741535 |
| Tel. (8 458) 71 442 Mob. (8 652) 74 916 |
| Faks. (8 458) 71 420 Faks. |
| El. paštas [savivaldybe@post.rokiskis.lt](mailto:savivaldybe@post.rokiskis.lt) El. paštas info@rokvandenys.lt  Meras Direktorius  Ramūnas Godeliauskas Leonas Butėnas |
| \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ |

A.V. A.V.

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO UAB ,,ROKIŠKIO VANDENYS“ VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2019-09-10

Rokiškis

**Parengto sprendimo projekto tikslai ir uždaviniai.**

Perduoti Rokiškio rajono savivaldybei nuosavybės teise priklausantį ilgalaikį nekilnojamąjį turtą UAB „Rokiškio vandenys“ valdyti, naudoti, ir disponuoti juo patikėjimo teise.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtintas Savivaldybės turto perdavimo valdyti, naudoti ir disponuoti juo patikėjimo teise tvarkos aprašas.

**Sprendimo projekto esmė.**

Lietuvos Respublikos vietos savivaldos įstatymo 6 straipsnio 30 punktas nustato, kad savivaldybėms priskirta savarankiška funkcija yra „šilumos ir geriamojo vandens tiekimo ir nuotekų tvarkymo organizavimas“. Rokiškio rajono savivaldybės taryba 2015 m. gruodžio 18 d. sprendimu Nr. TS-240, „Dėl viešojo geriamojo vandens tiekėjo ir nuotekų tvarkytojo paskyrimo“ paskyrė uždarąją akcinę bendrovę „Rokiškio vandenys“ viešuoju geriamojo vandens tiekėju ir nuotekų tvarkytoju Rokiškio rajono savivaldybės teritorijoje bei pavedė bendrovei vykdyti viešąjį geriamojo vandens tiekimą ir nuotekų tvarkymą Rokiškio rajono savivaldybės viešojo geriamojo vandens tiekimo teritorijoje. UAB „Rokiškio vandenys“ Konstantinavos kaime vykdo vandens tiekimo ir nuotekų šalinimo veiklą. Veiklai vykdyti reikalingi savivaldybei nuosavybės teise priklausantys inžineriniai statiniai-inžineriniai įrenginiai: rezervuarai c-1, c-2, c-3, sėsdintuvas c-4, dumblo sausinimo aikštelė c-5, esantys Konstantinavos kaime, kurie yra fiziškai sujungti su UAB „Rokiškio vandenys“ valdomais nuotekų tinklais ir nuotekų šuliniais.

Lietuvos Respublikos Vyriausybės 2009 m. gegužės 27 d. nutarimu Nr. 499 „Dėl nekilnojamųjų daiktų Rokiškio rajono savivaldybėje, Kazliškio seniūnijoje, Konstantinavos kaime, nurašymo“ inžineriniai įrenginiai: rezervuarai c-1, c-2, c-3, sėsdintuvas c-4, dumblo sausinimo aikštelė c-5 (unikalus Nr. 7397-7016-9021) buvo pripažinti netinkamais naudoti, vadovaujantis Rokiškio rajono savivaldybės tarybos 2018 m. liepos 27 d. sprendimu Nr. TS-194, „Dėl sutikimo perimti turtą“, buvo kreiptasi į Lietuvos Respublikos Vyriausybę dėl turto perdavimo savivaldybės savarankiškosioms funkcijoms įgyvendinti. Šiuo metu minėto turto savininkė yra Rokiškio rajono savivaldybė. Turtas iš valstybės perduotas nudėvėtas, turto likutinė vertė 0 Eur. Nustatyta turto rinkos vertė (2019-05-30) yra 5 742 Eur. Atsižvelgiant į tai, kas išdėstyta, siūloma perduoti turtą valdyti, naudoti ir disponuoti patikėjimo teise.

Nesiūloma šio turto investuoti į UAB „Rokiškio vandenys“, didinant įstatinį kapitalą ir išleidžiant paprastųjų akcijų emisiją, nes turto vertė nedidelė, o administracinė našta ir finansinės sąnaudos šiam procesui būtų neproporcingai didelės.

**Galimos pasekmės, priėmus siūlomą tarybos sprendimo projektą:**

**teigiamos** – savivaldybė tinkamai vykdys teisės aktais pavestas funkcijas, bus užtikrinamas centralizuotas nuotekų tvarkymas Konstantinavos k.;

**neigiamos** – nebus.

**Kokia sprendimo nauda Rokiškio rajono gyventojams.** Centralizuotai tvarkomos nuotekos Konstantinavos k.

# **Finansavimo šaltiniai ir lėšų poreikis**. Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė